இது போன்று ஏராளமான உத்தரவுகளை கற்றுக் கொடுப்பார்கள். பின்னர். விளையாட்டுகளுக்குப் பயிற்சி அளிப்பார்கள். 15 நிமிடங்கள் வீதம் கபடி, கோகோ போன்ற சில விளையாட்டுகள் இடம்பெறும். கபடியில் “வீர மிர்த்யு” என்னும் ஆட்டம் உண்டு. தனது கோட்டைத் தாண்டி முஸ்லிம் தீவிரவாத மையம் உள்ளதாக நினைத்துக் கொண்டு, மூச்சை அடக்கி வைத்து ஒவ்வொருவரையும் தொட வேண்டும். பிடியில் அகப்பட்டால் இறந்ததற்கு ஈடாக கருதப்பட்டு வெளியேற்றப் படுவார்கள். இதுவே இந்த ஆட்டத்தின் தனித்துவம். பின்னர் இந்த ஆட்டம், கம்யூனிஸ்ட் கிராமம், கிறிஸ்தவக் கிராமம் ஆகியவற்றினுள் நுழைந்து செல்வதாக நினைத்து ஆடப்படும். அதன் பிறகு வட்ட வடிவத்தில் அமர்ந்து(இதற்கு சங் பரிவார் மொழியில் மண்டல என்று கூறப்படுகிறது) முஸ்லிம், கிறிஸ்தவ, கம்யூனிச செல்வாக்குள்ள இடங்களைப் பற்றியும் அவை நாட்டுக்குள் விதைக்கும் எதிர்மறை விளைவுகள் குறித்தும் சொல்லிக்கொடுப்பார்கள். நமது நாட்டைத் தாயாக கருத வேண்டுமென்றும், அந்தத் தாயின் பெயர் இந்து ராஷ்ட்ரம், என்பது போன்ற வெறியுணர்வை உருவாக்கத் தேவையான கதைகள் பாடல்கள் முதலியவை கற்றுக் கொடுக்கப்படும். இவை ஒவ்வொரு மாதமும் மாறிக்கொண்டே இருக்கும்.